A kampányújságoktól ne várjunk tényfeltárásokat és kiegyensúlyozott, mérsékelt információátadást. Ám a XVIII. kerületi kampány új szintre emelte a lejáratást.

Itt indul az MSZP-Párbeszéd színeiben Kunhalmi Ágnes, akit a legfrissebb kutatások is esélyesnek mérnek, hogy legyőzheti a fideszes Kucsák Lászlót. Négy éve Kucsák nyerte a párharcot.

És ugyanitt indul Lévai Katalin pártjának, a Lendülettel Magyarországért pártnak az egyik jelöltje, Földényi György. Lévairól épp a héten derült ki, hogy nem lehet jelölt Zuglóban, mert visszaéléseket találták az ajánlásai között. Egész pontosan 27 olyan aláírást, adatsort, amelyet egy az egyben a Fidesz íveiről másoltak át.

A fentiek után már meg sem lepődünk, hogy a Lévai-párt által osztogatott lap nem a Fideszt, hanem Kunhalmit savazza. És nem is visszafogottan, íme:

Kunhalmi nemcsak egy oldalt kapott. A másik oldalon Szörnyella de Frásznak nevezik, de ott legalább nem satírozták ki a fogát. Egy harmadik oldalon bohócnak nevezik, akit Putyin megtalált a Moszkvai Nagycrikuszba.

Az újság neve amúgy: Szabad Lőrinc - az igazi baloldali értékekért.